Dezmințiri de la nivel înalt privind localizarea lui Sebastian Ghiţă. Chiar procurorul general, Augustin Lazăr, spune că fostul parlamentar dat în urmărire internațională nu a fost găsit în Serbia, așa cum relatează o parte a presei din România. Sebastian Ghiță este dat dispărut de la sfârşitul anului trecut şi este arestat în lipsă într-un dosar de corupţie. Acum, procurorii au cerut un mandat şi într-un al doilea caz.

Procurorul general și șefi ai Poliției au infirmat pentru Digi24 informațiile conform cărora Sebastian Ghiță s-ar afla în Serbia. Acestea citau surse care spuneau că autoritățile române au reușit să îl localizeze acolo pe fostul parlamentar, însă fără să-l prindă.

Sebastian Ghiță a fost dat în urmărire generală și internațională la data de 19 decembrie 2016.